Komi-Permiešu apvidus
Komi-Permiešu apvidus (krievu: Коми-Пермяцкий округ, komi-permiešu: Коми-Пермяцкöй округ) ir administratīvi teritoriāla vienība ar speciālu statusu Permas novadā, Krievijā. Robežojas ziemeļos un ziemeļrietumos ar Komi Republiku, rietumos — ar Kirovas apgabalu, bet austrumos un dienvidos ar pārējo Permas novadu. Lielākā apdzīvotā vieta un administratīvais un kultūras centrs ir Kudimkara. Vairāk kā puse iedzīvotāju (59 %) ir titulnācija komieši permieši.